Ingvar Jónsson , markþjálfi og eigandi Profectus , byrjar árið með hvelli . Nýjasta bók hans Hver ertu og hvað viltu ? kom út í vikunni og 15. febrúar heldur Ingvar til Mumbai á Indlandi þar sem hann mun halda 30 mínútna erindi á stærstu mannauðsráðstefnu í heimi , sem yfir 2000 sérfræðingar í mannauðsmálum frá 133 löndum munu sækja . Jafnframt mun hann taka á móti viðurkenningu sem einn af 101 áhrifamestu markþjálfum á heimsvísu . Erindið heitir How To Lead Like A Viking , en árið 2015 skrifaði Ingvar ásamt Sjoerd de Waal bók um markþjálfun og leiðtogafærni sem SAGE gaf út í Indlandi í fyrra .